CELEX: 32014R1294
Language: sl
Date: 2014-12-04 00:00:00
Title: Izvedbena uredba Komisije (EU) št. 1294/2014 z dne 4. decembra 2014 o spremembi Uredbe (ES) št. 1238/95 glede višine prijavne pristojbine in pristojbine za preskušanje, ki se plačujeta Uradu Skupnosti za rastlinske sorte

5.12.2014   
            
            
               SL
            
            
               Uradni list Evropske unije
            
            
               L 349/30
            
         IZVEDBENA UREDBA KOMISIJE (EU) št. 1294/2014
   z dne 4. decembra 2014
   o spremembi Uredbe (ES) št. 1238/95 glede višine prijavne pristojbine in pristojbine za preskušanje, ki se plačujeta Uradu Skupnosti za rastlinske sorte
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) in zlasti člena 113 Uredbe,
   po posvetovanju z Upravnim svetom Urada Skupnosti za rastlinske sorte,
   ob upoštevanju naslednjega:
   
               (1)
            
            
               Člen 7 Uredbe Komisije (ES) št. 1238/95 (2) določa predpise v zvezi z višino prijavne pristojbine, ki se plačuje Uradu Skupnosti za rastlinske sorte („Urad“) za obravnavo prijav za podelitev žlahtniteljske pravice v Skupnosti.
            
         
               (2)
            
            
               Na podlagi izkušenj, ki jih je Urad pridobil glede stroškov, povezanih z obravnavo prijav za podelitev žlahtniteljskih pravic v Skupnosti, ki niso veljavne, je primerno zmanjšati znesek prijavne pristojbine, ki ga Urad zadrži.
            
         
               (3)
            
            
               Člen 8(1) Uredbe (ES) št. 1238/95 in Priloga I k Uredbi določata višino pristojbin, ki jih je treba plačati Uradu za pripravo in izvedbo preskušanja sorte, ki je predmet prijave za žlahtniteljsko pravico v Skupnosti, t. i. „pristojbine za preskušanje“.
            
         
               (4)
            
            
               Glede preskušanja sort, pri katerih je treba vedno znova uporabiti material z značilnimi sestavinami za pridelavo materiala, so izkušnje pokazale, da se stroški za navedeno preskušanje med primeri lahko močno razlikujejo. Pristojbina za preskušanje bi morala kriti stroške za preskušanje sorte in za posamezne komponente sorte. Zato se v takih primerih ne bi smel določiti najvišji znesek pristojbine za preskušanje.
            
         
               (5)
            
            
               Zbrane izkušnje glede preskušanja nadalje kažejo, da celotni znesek pristojbin za preskušanje, ki jih zaračunava Urad, ne zajema celotnega zneska pristojbin, ki jih Urad plača uradom za preskušanje. Pristojbine, ki jih Urad zaračunava, pa bi načeloma morale kriti pristojbine, ki jih Urad plačuje. Znesek pristojbin iz Priloge I k Uredbi (ES) št. 1238/95 bi zato bilo treba povečati. Hkrati bi bilo treba poenostaviti kategorije stroškov iz navedene priloge.
            
         
               (6)
            
            
               Uredbo (ES) št. 1238/95 bi bilo zato treba ustrezno spremeniti –
            
         
               (7)
            
            
               Ukrepi iz te uredbe so v skladu z mnenjem Stalnega odbora za varstvo žlahtniteljskih pravic, ki ga zagotavlja Skupnost –
            
         SPREJELA NASLEDNJO UREDBO:
   Člen 1
   Uredba (ES) št. 1238/95 se spremeni:
   
               1.
            
            
               Odstavek 7 v členu 7 se nadomesti z naslednjim:
               „7.   Kadar je prijavna pristojbina prejeta, prijava pa ni veljavna v skladu s členom 50 osnovne uredbe, urad 200 EUR prijavne pristojbine zadrži in povrne ostanek, ko prijavitelja obvesti o pomanjkljivostih v prijavi.“
            
         
               2.
            
            
               Odstavek 1 v členu 8 se nadomesti z naslednjim:
               „1.   Pristojbine za pripravo in izvedbo preskušanja sorte, ki je predmet prijave za žlahtniteljske pravice v Skupnosti (pristojbine za preskušanje), se plača v skladu s Prilogo I za vsako začeto obdobje rasti. Za sorte, pri katerih je treba vedno znova uporabiti material z značilnimi sestavinami za pridelavo materiala, se pristojbina za preskušanje iz Priloge I plača za tako sorto in vsako sestavino, za katero uradni opis ni na voljo in ki se tudi mora preskusiti.“
            
         
               3.
            
            
               Priloga I se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 227, 1.9.1994, str. 1.
   
      (2)  Uredba Komisije (ES) št. 1238/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte (UL L 121, 1.6.1995, str. 31).
   
      PRILOGA
      Priloga I k Uredbi (ES) št. 1238/95 se nadomesti z naslednjim:
      
         
            „PRILOGA I
            Pristojbine za preskušanje iz člena 8
            Pristojbina, ki se plača za preskušanje sorte v skladu s členom 8, se določi v skladu s tabelo:
            
                        (v EUR)
                     
                  
                         
                     
                     
                        Kategorija stroškov
                     
                     
                        Pristojbina
                     
                  
                        
                           Skupina poljščin
                        
                     
                  
                        1
                     
                     
                        krompir
                     
                     
                        1 960
                     
                  
                        2
                     
                     
                        oljna ogrščica
                     
                     
                        1 860
                     
                  
                        3
                     
                     
                        trave
                     
                     
                        2 210
                     
                  
                        4
                     
                     
                        druge vrste poljščin
                     
                     
                        1 430
                     
                  
                        
                           Skupina sadnih rastlin
                        
                     
                  
                        5
                     
                     
                        jabolka
                     
                     
                        3 210
                     
                  
                        6
                     
                     
                        jagode
                     
                     
                        2 740
                     
                  
                        7
                     
                     
                        druge sadne sorte
                     
                     
                        2 550
                     
                  
                        
                           Skupina okrasnih rastlin
                        
                     
                  
                        8
                     
                     
                        okrasne rastline z živo referenčno vrsto in preskusom v rastlinjaku
                     
                     
                        2 140
                     
                  
                        9
                     
                     
                        okrasne rastline z živo referenčno vrsto in preskusom na prostem
                     
                     
                        1 960
                     
                  
                        10
                     
                     
                        okrasne rastline brez žive referenčne zbirke s preskusom v rastlinjaku
                     
                     
                        1 770
                     
                  
                        11
                     
                     
                        okrasne rastline brez žive referenčne zbirke s preskusom na prostem
                     
                     
                        1 570
                     
                  
                        12
                     
                     
                        okrasne rastline s posebnimi fitosanitarnimi pogoji
                     
                     
                        3 040
                     
                  
                        
                           Skupina zelenjadnic
                        
                     
                  
                        13
                     
                     
                        zelenjadnice s preskusom v rastlinjaku
                     
                     
                        2 150
                     
                  
                        14
                     
                     
                        zelenjadnice s preskusom na prostem
                     
                     
                        1 960“